**GRAD LABIN**

**GRADSKO VIJEĆE**

**PREDSJEDNICA GRADSKOG VIJEĆA**

Labin, 20.11.2018.g.

***VIJEĆNIČKO PITANJE***

***Vijećnica: Tanja Pejić*** *(KLGB, nositelj Silvano Vlačić)*

***Pitanje za gosp. Gradonačelnika***

Prema inicijativi o uvidu u menađerske ugovore kao i vašoj odluci o njihovoj javnosti, želim pojasniti razloge svog pitanja. Ono što je ostalo u zraku jesu ugovori koji su do sada bili ili su još uvijek na snazi, a koji se vode pod ''poslovnom tajnom'', kako ste izjavili na prošloj sjednici. Pa ih zbog toga ne smijete iznositi u javnost.

Sama činjenica da se gradske tvrtke financiraju iz gradskog proračuna, daje pravo građanima da znaju iznose plaća u javnim poduzećima, pa bile one i menadžerske. Pravog razloga, zbog kojeg bi plaće u javnom sektoru trebale biti tajna, nema.

Postavljam pitanje:

**Koji su razlozi bili zbog kojih su menadžerski ugovori bili ''poslovna tajna'', konkretno u slučajevima naših javnih tvrtki ?**

Kod menadžerskih plaća nisu u pitanju samo tajno ugovoreni bonusi, otpremnine i druge beneficije. Isto tako, koeficijenti se dodjeljuju proizvoljno kao i stimulativni dio plaće koji se često određuje bez mjerila. Sve je to na štetu građana bilo, što očito potvrđuje tajnost tih ugovora. Ako nije na štetu građana, zašto tajiti ?

Potpitanje:

**Ima li opravdanja za zasnivanje menadžerskih ugovora u gradskim tvrtkama, tj. zbog čega se uopće sklapaju takvi ugovori ? Postoji li stvarna potreba tome?**

Što se tiče pitanja odgovornosti; ako se kroz skupštine trgovačkih društava utvrđuju ciljevi i prioriteti poslovne politike, postavlja se pitanje **tko snosi odgovornost: direktor ili skupština društva na čelu sa predsjednikom ?**

Ukoliko se pitanje odgovornosti i obveza po sklopljenom ugovoru ne mogu jasno definirati, kome ide u prilog a kome na štetu sklapanje takvih ugovora? Tu je jasan odgovor.

Pitanja plaća gradskih službenika i djelatnika gradskih tvrtki, po logici tko ih financira, nemaju opravdanja da ne budu javno prikazani. A kamoli menadžerski ugovori za koje se pitam po kojoj se osnovi uopće sklapaju.

S poštovanjem !

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ Tanja Pejić /